钦定古今图书集成/理学汇编/学行典/第183卷 > 殷不佞
## 钦定古今图书集成/理学汇编/学行典/第183卷 > 殷不佞

按《陈书孝行殷不害传》：“殷不佞，字季卿，不害弟也。少
立名节，居父丧，以至孝称。好读书尢，长吏术。仕梁，起
家为尚书中兵郎，甚有能称。梁元帝承制，授戎昭将
军、武陵王谘议参军。承圣初，迁武康令。时兵荒饥馑，
百姓流移，不佞巡抚招集，繈负而至者以千数。会江
陵陷而母卒，道路隔绝，久不得奔赴。四载之中，昼夜

归葬。不佞居处之节，如始闻问，若此者又三年。身自
负土，手植松柏，每岁时伏腊，必三日不食。世祖即位，
除尚书左民郎，不就。后为始兴王谘议参军，兼尚书
右丞，迁东宫通事舍人。及世祖崩，废帝嗣位，高宗为
太傅、录尚书辅政，甚为朝望所归。不佞素以名节自
立，又受委东宫，乃与仆射到仲举、中书舍人刘师知、
尚书右丞王暹等谋矫诏出高宗，众人犹豫，未敢先
发，不佞乃驰诣相府，面宣敕，令相王还第。及事发，仲
举等皆伏诛。高宗雅重不佞，特赦之，免其官而已。高
宗即位，以为军师、始兴王谘议参军，加招远将军。寻
除大匠卿，未拜，加员外散骑常侍，又兼尚书右丞。俄
迁通直散骑常侍，右丞如故。太建五年，卒，时年五十
六。诏赠秘书监。第三兄不疑、次不占、次不齐，并早亡。
不佞最小，事第二寡嫂张氏甚谨，所得禄俸，不入私
室。长子梵童，官至尚书金部郎。